Diari Oficial de la Generalitat Valenciana


Sumari del DOGV 9189, del 06-10-2021 (2021/10694)

Sol·licitud d'ofertes per a l'adquisició, mitjançant adquisició directa, d'un immoble per a la ubicació d'un Centre d'Atenció Primària Primerenca, en l'àmbit territorial relatiu al Departament de Serveis Socials 1 de Castelló (Els Ports - Alt Maestrat - Baix Maestrat).
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9189

Data del DOGV
:   06-10-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/10074


Data del document
:   29-09-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Descriptors 

:   * Vicepresidència i Conselleria d'Igualtat i Polítiques Inclusives
    * contracte administratiu

Sol·licitud d'ofertes per a l'adquisició, mitjançant adquisició directa, d'un immoble per a la ubicació d'un Centre d'Atenció Primària Primerenca, en l'àmbit territorial relatiu al Departament de Serveis Socials 1 de Castelló (Els Ports - Alt Maestrat - Baix Maestrat). [2021/10174]  
La Direcció General d'Infraestructures de Serveis Socials està interessada en l'adquisició, mitjançant adquisició directa, de conformitat amb el que es disposa en la Llei 14/2003, de 10 d'abril, de patrimoni de la Generalitat Valenciana, d'un immoble per a la ubicació d'un Centre d'Atenció Primària Primerenca en l'àmbit territorial del Departament de Serveis Socials 1 de Castelló (Els Ports - Alt Maestrat - Baix Maestrat).  
  
  
1. Requisits de l'immoble  
Situació: ha de tractar-se d'un immoble, situat en entorn urbà i pròxim a equipaments comunitaris. Haurà d'estar situat a les comarques dels Ports o Maestrat, de Castelló, en un lloc ben comunicat per transport públic.  
Ubicació: haurà d'estar integrat en sòl urbà consolidat i amb espais urbans immediats apropiats per a aquesta mena de recursos. Se situarà en planta baixa  
Superfície en metres quadrats: entre 400 i 500 m² de superfície construïda.  
Condicions generals de l'immoble:  
Immoble situat en planta baixa.  
Corredors: els corredors tindran una amplària lliure mínima d'1,05 metres.  
Accessos: l'edifici tindrà accés directe des de via pública. En el cas de situar-se dins d'una parcel·la reculada de l'entrada a aquesta des de la via pública, haurà de disposar d'un itinerari accessible des d'aquest accés fins a l'entrada de l'immoble.  
Altura lliure interior: l'altura lliure mínima entre sòl i sostre, mesurat verticalment, en les zones destinades a usuaris serà de 2,50 metres, admetent-se una altura lliure mínima de 2,30 metres en lavabos i corredors.  
Serveis i subministraments, instal·lació i subministrament elèctric, subministrament d'aigua i sistema de calefacció.  
Seguretat d'utilització i accessibilitat: l'immoble complirà amb el que es disposa en la Llei 1/1998, de 5 de maig, de la Generalitat Valenciana, d'accessibilitat i supressió de barreres arquitectòniques, urbanístiques i de la comunicació i el Decret 65/2019, de 26 d'abril, del Consell, de regulació de l'accessibilitat en l'edificació i en els espais públics.  
  
Condicions específiques:  
L'edifici disposarà d'almenys la següent distribució: vestíbul i/o sala d'espera de 18 m², despatx de direcció de 10 m², 3 sales de consulta de 15 m², sala polivalent de 20-25 m² i dos lavabos.  
Instal·lacions:  
Electricitat: complirà amb el Reglament electrotècnic vigent per a baixa tensió, regulat en el Reial decret 842/2002, de 2 d'agost, i les instruccions tècniques complementàries que li siguen aplicables.  
Calefacció: disposarà d'un sistema de calefacció que complisca les condicions mínimes de temperatura i confort establides en la normativa i reglaments en vigor sobre instal·lacions tèrmiques en els edificis. Aquest sistema haurà de ser capaç de mantindre aquestes condicions en totes les dependències de les persones usuàries.  
Subministrament d'aigua: comptarà amb subministrament d'aigua potable de la xarxa general pública. Disposaran de servei de proveïment d'aigua calenta sanitària en els lavabos, dutxes, banys, cuines, oficis o qualsevol altra dependència destinada a les persones usuàries, mitjançant un sistema general i centralitzat.  
Sanejament: l'abocament de les aigües residuals es realitzarà al sistema integral de sanejament o directament al domini públic hidràulic, aigües superficials o subterrànies de la conca hidrogràfica corresponent, quan no existeix xarxa de clavegueram públic. Aquesta última estarà dimensionada adequadament a l'ús definit i disposarà de la corresponent autorització de la indicada subministradora hidrogràfica.  
Connexió a internet: disposarà de connexió de servei amb cobertura completa per mitjà de xarxes cablejades i sense fils.  
Protecció contra la Legionel·losi: la xarxa de proveïment i distribució d'aigua freda i calenta haurà d'estar adequada a la normativa vigent sobre prevenció de brots de legionel·la, preveient que les seues instal·lacions des de l'escomesa fins a l'usuari suporten el preceptiu xoc tèrmic.  
  
Viabilitat d'ús: ús per a Centre d'Atenció Primària Primerenca per a l'atenció ambulatòria a xiquets de 0 a 6 anys amb problema del desenvolupament o risc de patir-los.  
Estat de conservació: l'estat general d'acabats de l'edifici ha de ser adequat, les instal·lacions tindrà un correcte funcionament, tant les de sanejament, lampisteria i electricitat, com les de climatització, ventilació i il·luminació. Haurà de tindre una distribució d'espais fàcilment adaptable a les necessitats de les persones acollides, per a reduir el cost de les obres d'adequació i temps per a començar amb l'ús.  
  
Oferta econòmica: a l'efecte de valorar les propostes presentades s'adjuntarà oferta econòmica amb l'IVA i sense.  
  
2. Informació i contacte:  
Dependència: Secretaria General Administrativa. Servei d'Assumptes Generals i Gestió de Recursos.  
Domicili: c/ Democràcia. 77, Ciutat Administrativa 9 d'Octubre- Torre 3  
Telèfon: 436 702 207  
Correu electrònic: modernizacion\_lspzau@sgr.st  
  
3. Termini per a realitzar propostes:  
Set dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana.  
  
València, 29 de setembre de 2021.- El sotssecretari de la Vicepresidència i Conselleria d'Igualtat i Polítiques Inclusives: Daniel Mestre Cañón.